Aivar Mihkelson

Aivar Mihkelson (sündinud 26. oktoobril 1960) on eesti kitarrist.

Ta on ansambli KOP asutajaliige ja kitarrist. KOP tegutses aastatel 1982–1987 ja tuli korraks taas kokku, et esineda Jõgeva Küüslaugufestivalil 2009. aasta augustis. Ansamblis KOP on tegutsenud mitu Eestis tunnustatud muusikut, nende hulgas näiteks Ülari Kirsipuu, Virgo Veldi, Merike Mõksi Susi, Tõnu Hallik, Indrek Tetsmann, Kalle Tetsmann ja Pearu Paulus.

KOP kasvas välja Tabivere ansamblist, mille liikmeteks olid ka Raul Vaigla ja Alo Mattiisen. Eelmainitutega alustaski Mihkelson 1976. aastal oma muusikuteed.

Mihkelson töötab Jõgeva Muusikakoolis kitarriõpetajana.

Kategooria:Eesti kitarristid
Kategooria:Eesti muusikud
Kategooria:Sündinud 1960